# Dave Grohl

### Z Wikipédie

Dave Grohl na festivale v Roskilde, 2005

Dave Grohl, vlastným menom David Eric Grohl (* 14. január 1969, Warren, Ohio) je americký rockový spevák, bubeník a gitarista. Bol bubeníkom v skupine Nirvana od roku 1990 až do roku 1994, keď sa po smrti Kurta Cobaina skupina rozpadla. V roku 1995 založil skupinu Foo Fighters.

Jeho rodičia (matka Virginia a otec James Grohl, staršia sestra Lisa) tvorili relativne šťastný pár, ale len dovtedy, než sa v roku 1972 presťahovali z Ohia do Virginie. O tri roky, keď mal Dave šesť rokov sa jeho rodičia rozviedli. Dave bol súdom pridelený do opatrovníctva matke. V detstve trpel hyperaktivitou, ktorá sa síce časom začala strácať, ale nikdy nezmizla nadobro. Neskôr odišiel na strednú školu, ktorú síce nikdy nedokončil, ale aj tak je v jeho živote čas strávený na strednej škole významný. Prvýkrát sa na nej stretol s marihuanou a založil svoju prvú skupinu Freak Baby, ktorá ale nemala dlhé trvanie. Známejšou sa stala až The Scream, kde sa Dave naučil hrať na bicie a na čas odložil gitaru.

Nirvana už od samého počiatku mala problémy s bubeníkmi a žiadny v skupine nezostal dlhšiu dobu. V roku 1990 sa do Nirvany dostal Dave a takmer okamžite začal pracovať na novom albume Nevermind. Pri nahrávaní tohto albumu sa naplno ukázali Davove kvality - jeho presný a tvrdý úder s dokonalým zmyslom pre rytmus a plné nasadenie do hry na bicie.

V Nirvane hral Dave až do jej rozpadu po smrti lídra Kurta Cobaina, stál však v pozadí mediálnej pozornosti. Pol roka po rozpade Nirvany založil skupinu Foo Fighters, kde sa opäť vrátil ku gitare. Hosťoval tiež ako bubeník na albume skupiny Queens of the Stone Age s názvom Songs for the deaf, tým si kapela zaistila popularitu.

Zdroj: "http://sk.wikipedia.org../../../d/a/v/Dave_Grohl_d662.html"

Kategórie: Narodenia v 1969 | Gitaristi USA | Nirvana

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Česky
- Dansk
- Deutsch
- English
- Español
- Eesti
- Suomi
- Français
- Gaeilge
- Galego
- עברית
- Bahasa Indonesia
- Íslenska
- Italiano
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Simple English
- Српски / Srpski
- Svenska